o
Tänään opetamme elämään tehokkaammin.
Ei tarvitse tyytyä kiireeseen. Voimme olla myös hedelmällisiä.
ILOA ARKEEN Onko sinulla liian kiire? 2/2
Jumala ei käskenyt meitä olemaan kiireisiä.
Nämä raamatunpaikat ovat ihania. Luuk. 10:38.
"Jeesus tuli opetuslastensa kanssa erääseen kylään."
"Siellä muuan Martta otti hänet vieraakseen."
Martta rakasti Jeesusta.
Hänellä oli vain tärkeysjärjestys sekaisin.
Samoin on monien hyvien ihmisten laita.
Kaikkien pitäisi miettiä elämänsä tärkeysjärjestystä kerran kuussa.
"Martalla oli sisar, Maria."
"Tämä asettui istumaan Herran jalkojen juureen ja kuunteli Häntä"
"Martalla oli kädet täynnä työtä."
Martta oli kiireinen.
Hän ei ehtinyt paneutua siihen, mikä oli tärkeää, eli Jeesukseen.
Olihan Hän silloin siellä.
Mitä luulet, kuinka monta ihmistä -
halusi tulla tähän konferenssiin, -
mutta he olivat liian kiireisiä?
Moni tietää tarvitsevansa aikaa Jumalan kanssa aamuisin, -
mutta askareet alkavat täyttää heidän päiväänsä eivätkä he ehdi.
Kiireinen. Käytämme sitä kuin nimikylttiä.
Ajattelemme, että se antaa valtuudet hengittää.
Mitä kuuluu? Olen kiireinen.
Mitä olet hommaillut? Olen ollut kiireinen.
Kysyn siihen: "Millaista hedelmää olet tuottanut?"
"Teetkö sitä, mitä sinun kuuluu tehdä ja mitä haluat tehdä?"
"Oletko onnellinen ja tyytyväinen? Oletko avuksi muille?"
Kristittyjen kuuluisi auttaa muita. Sen pitäisi olla nimikylttimme.
"Autan ihmisiä. Kirkastan Jumalaa. Muutan ihmisten elämää."
"Olen suola ja valo. Saan ihmiset janoamaan sitä, mitä minulla on."
"Minulla on elämässäni tarkoitus ja polte."
"Menen eteenpäin. Minulla on tavoitteita ja näky."
Elämän ei saa olla pelkkää kiirettä.
"Olen kiireinen. En tiedä, kauanko jaksan tätä."
"Kunpa jaksaisin siihen saakka, kun Jeesus tulee hakemaan."
"Olen turhautunut, väsynyt ja uupunut."
"Kiitos Herralle, olen kiireinen."
Pääasia, että tajuatte.
Me kaikki tarvitsemme säännöllisesti ravistelua.
"Mitä ihmettä sinä teet?"
Kannattaa kirjoittaa paperille asiat, joihin käytämme aikaa, -
ja käydä sitten listaa läpi kysyen: "Miksi teen tuota?"
"Miksi olen tuossa lautakunnassa?"
"Miksi menen noihin juhliin?"
"Miksi menen tuohon lounastapaamiseen?"
Usein selviää, että sitä tekee monia asioita ihan vääristä syistä.
Usein syynä on se, -
että haluamme tehdä vaikutuksen johonkuhun, josta emme edes pidä.
Kuulkaahan nyt.
Velkaantuminen on suuri ongelma yhteiskunnassamme.
Monet velkaantuvat yrittäessään tehdä vaikutuksen ihmisiin, -
joista he eivät edes pidä.
Teemme asioita, jotta tietyt ihmiset eivät suuttuisi.
Teemme asioita, koska haluamme, että meistä pidetään.
Emme halua, että meistä puhutaan pahaa.
Teemme asioita, koska oletamme, että niin kuuluu tehdä.
Ihmiset pelkäävät seurata omaa sydäntään.
He pelkäävät Pyhän Hengen ohjaukseen asettumista, -
koska se saattaa johtaa tilanteeseen, -
ettei enää sovikaan kaikkien muottiin.
Kyllästyin siihen, että tunsin itseni huonoksi äidiksi, -
koska en ollut samanlainen kuin muut äidit.
Olin erilainen. Elämässäni oli Jumalan kutsu.
En voinut mennä jokaisille teekutsuille -
ja jokaiseen kokoukseen.
En ollut tavallinen äiti, mutta olin hyvä äiti.
Minulla on neljä kunnollista lasta. He palvelevat Jumalaa.
Sitä tapahtuu koko ajan. Jumala kutsuu äidin tekemään jotakin.
Kaikki, anoppi, appi, äiti ja isä syyllistävät häntä, -
koska hän ei tee kaikkea juuri niin kuin muut äidit tekevät.
En tehnyt kotiruokaa yhtä usein kuin muut äidit, -
mutta lapseni selvisivät hengissä.
Kun lapset olivat teini-iässä, -
minun piti viettää aamuisin aikaa Jumalan kanssa, -
jotta pystyisin vaeltamaan Hengen hedelmässä.
Jumala teki työtään minussa.
Lapset marisivat: "Etkö voi tehdä aamiaista kuten muutkin äidit?"
Vastasin: "Olette isoja. Osaatte kaataa muroja kulhoon."
"Olisitte iloisia, että olen työhuoneessani."
"Jos muistaisitte, millainen olin, lähettäisitte minut työhuoneeseen."
Käyttäydyn paremmin, kun saan viettää aikaa Jumalan kanssa.
Kaikki haluavat tunkea sinua laatikkoon.
Sinun ei tarvitse elää jonkun laatikossa.
Intiassa ollessani kuulin erään tarinan.
Pastori kertoi tositarinan pikkupojasta, -
joka sairastui ja rampautui.
Äiti laittoi pojan istumaan laatikkoon ja sitoi hänet kiinni.
Äiti veti poikaa laatikossa mukanaan kaikkialle.
Poika oli päättäväinen.
Hän alkoi keinuttaa laatikkoa.
Äiti kielsi poikaa, mutta tämä ei välittänyt siitä.
Poika heilutti laatikkoa, kunnes eräänä päivänä laatikko kaatui.
Poika kiemurteli ulos. Äiti laittoi hänet takaisin.
Poika heilutti laatikkoa ja kiemurteli uudelleen laatikosta.
Lääkärit olivat sanoneet, ettei poika enää koskaan kävelisi.
Poika ei suostunut jäämään laatikkoon.
Poika ryömi ja nousi tuolia vasten.
Jumala paransi hänet. Hän alkoi kävellä.
Teistä joidenkin täytyy heiluttaa laatikkoaan.
Sinut halutaan laittaa äitilaatikkoon tai isälaatikkoon.
Pastorien vaimojen täytyy vetää naistenpiiriä ja soittaa pianoa.
Entä, jos et tahdo sitä tai jos se ei ole kutsusi? Heiluta laatikkoa.
Kun lapsistani joku joutui vaikeuksiin, sanoin: -
"Jos en olisi ollut puhumassa vaan kotona, tätä ei olisi tapahtunut."
En enää siedä sitä roskaa.
En ajattele enää niin ja autan muitakin vapautumaan siitä.
Velvollisuudet on hoidettava, ja perhe tulee ensimmäisenä, -
mutta et ole tyytyväinen ennen kuin vastaat Jumalan kutsuun.
Jos Jumala kutsuu, Hän voitelee sinut sekä myös läheisesi.
Jos pidät pintasi, Jumala antaa keinoja.
Aloitin palvelutehtäväni lapsi lonkallani.
Menin torstai-aamuisiin viikkokokoukseen -
kantaen poikaani Dannya sylissäni.
Vein Dannyn hoitoon siksi ajaksi, kun puhuin 60 tai 70 ihmiselle.
Ei ollut helppoa lähettää kolme lasta kouluun ja kantaa yhtä mukana
Nyt tuo lapsi, jota kannoin, on järjestömme toimitusjohtaja.
Älä tyydy olemaan kiireinen. Ole hedelmällinen.
Jumala käski meidän kantaa hyvää hedelmää.
Avaa 1. Moos. 1:28.
En lukenut Martan tarinaa loppuun, mutta Jeesus nuhteli häntä.
Maria toimi oikein. Jeesus käski Marttaa rauhoittumaan.
Olen pääpointti-ihminen. Se oli jutun pääpointti.
Pääpointti-ihmiseltä säästyy ihmeen paljon aikaa muihin asioihin.
Eri ihmiset käsittelevät asioita eri tavalla.
Jumala on luonut meistä sellaisia kuin olemme.
Jokaisen on silti opittava löytämään tasapaino.
Minä halusin johtaa maailmaa. Minun piti oppia, etten voi tehdä sitä.
Jotkut uppoutuvat yksityiskohtiin.
Heidän pitää joskus luopua yksityiskohtien tarkastelusta, -
koska se vie toisinaan aikaa tärkeämmiltä asioilta.
Perheessäni ja työympäristössäni on erilaisia ihmisiä.
Joku kirjoittaa minulle näin pitkän viestin.
Itse olisin voinut ilmaista saman asian kahdella lauseella.
Jätin taloudenhoitajalle kahvilan näytepussin, -
koska en itse aikonut käyttää sitä.
Kirjoitin lapulle: "Kahvinäyte Cindylle".
Olisin voinut kirjoittaa: "Rakas Cindy"
"Dave kävi yhtenä päivänä kahvilassa."
"Tarjoilija antoi hänelle näytepussin."
"Hän toi sen kotiin ja antoi sen minulle. En aio käyttää sitä."
"Mietin asiaa ja rukoilin Jumalaa. Päätin antaa kahvin sinulle."
On olemassa ihmisiä, jotka tekevät näin.
Liioittelen toki hieman.
Joskus kannattaa toimia suoraviivaisemmin.
Siinä säästää aikaa tärkeämmille asioille.
Minulla on hauskaa.
1. Moos. 1:28: "Jumala siunasi heidät ja sanoi heille:" -
"Olkaa hedelmälliset, lisääntykää ja täyttäkää maa."
Jumala ei sanonut: "Olkaa kiireisiä."
"Olkaa turhautuneita. Olkaa ärtyneitä."
Hän sanoi: "Olkaa hedelmälliset, lisääntykää ja täyttäkää maa" -
"ja ottakaa se valtaanne."
Jumala käski palvella Häntä ja ihmisiä kaikella, mitä Hän antaa.
Mitä teet sillä, mitä sinulla on?
"Ottakaa se valtaanne."
Jumala antaa ihmisille vallan Raamatun alkulehdillä.
Välillä emme pysty hallitsemaan edes aikatauluamme.
Jos ei saa tiskivuorta ojennukseen, -
miksi vaivautua ajamaan ulos demoneja?
Halleluja. Minä saarnaan tänään hyvin.
Ota elämä haltuusi.
Älä tyydy turhautumiseen ja kiireeseen.
Iltaisin olet väsynyt kiireestä, muttet edes muista, mitä teit.
Älä lykkää asioita, joita Jumala on kutsunut sinut tekemään.
On hienoa palvella muita. On elettävä uhrautuvasti.
Älä silti unohda itseäsi.
Sinullakin on toiveita ja unelmia.
Jos Jumala on asettanut sinuun unelmia, kiellät Hänet, -
jos annat kiireiden täyttää elämäsi.
Kun teet muutoksia, ihmiset kapinoivat sitä vastaan.
Jos aiot tehdä sen, mitä Jumala pyytää sinua tekemään, -
ja jos haluat täyteliään elämän...
En tarkoita itsekkyyttä. Palvelen ihmisiä.
Teen asioita myös itselleni. Siinä ei ole mitään väärää.
Nuoret äiditkin tarvitsevat aikaa itselleen.
Hanki lapsenvahti yhtenä päivänä viikossa.
Vietä aikaa Jumalan kanssa. Mene ulos syömään miehesi kanssa.
Et voi puurtaa samojen asioiden parissa tauotta päivät pitkät -
ja odottaa olevasi ikuisesti onnellinen.
Elämässä tarvitaan mausteita.
Samaa vanhaa...
Minulla on samanväriset housut ja samanlainen kampaus -
ja olen ajanut samaa reittiä töihin 30 vuoden ajan.
Etsi uusi reitti. Voit eksyä ja törmätä johonkin mielenkiintoiseen.
Heiluta laatikkoa.
Älä anna muiden raahata sinua laatikossa perässään.
Sano: "En jää tähän laatikkoon. Tulen ulos."
"Elämässäni on tarkoitus ja polte. Jumala antaa minulle elämän."
Aamen!
Jumala sanoi: "Olkaa hedelmälliset, lisääntykää," -
"ottakaa maa valtaanne."
Ellet sinä hallitse, sinua itseäsi hallitaan.
Sillä tavalla sinusta ei koskaan tule hedelmällistä.
Minun on sanottava "ei" jatkuvasti.
Ihmiset eivät pidä siitä. He eivät aina ymmärrä sitä.
Nykyään jo tiedän, mitä minun on tehtävä, -
jotta pystyn suoriutumaan tehtävistäni hyvin.
En voi kiertää kaikissa kissanristiäisissä.
En halua syödä myöhään. Ihmisten täytyy sopeutua siihen.
En halua kärsiä unettomuudesta täyden vatsan takia.
En suostu siihen. En halua olla väsynyt seuraavana päivänä.
Olen... hedelmällinen. Sanoin melkein "kiireinen".
Kaikki eivät ymmärtäneet.
Minulla ei ole varaa olla päivisin väsynyt, -
koska olen liian... hedelmällinen. Meinasin sanoa "kiireinen".
Älä sano "kiireinen". Sano "Olen hedelmällinen".
Jos alat julistaa sitä, ehkä se muuttuu todeksi.
Meidän täytyy olla tuottavia.
Haluan antaa Jumalalle jotakin, moninkertaistua, laajeta ja kasvaa.
Haluan ihmisiä mukaani taivaaseen. Tahdon vetää heitä helvetistä.
Vuosien ajan olin kristitty, Jumalaa rakastava -
ja uudestisyntynyt. Olin lihallinen, mutta rakastin Jumalaa.
En saanut opetusta. Elin kuten muutkin tuntemani kristityt
Tämä on täyttä totta.
Olin menossa taivaaseen, mutta en voittanut ketään Kristukselle.
Käytökseni saattoi jopa ajaa joitakuita kauemmas Jumalasta.
Tämä on varmasti tuttua monille.
Meidän on elettäväkin.
Kalatarra ja ristikoru eivät vielä riitä. Täytyy elää.
Kaikilla on nykyään ristikoru.
Se ei vielä tarkoita, että on kristitty.
Elin sillä tavalla vuosien ajan. Se ei ole Jumalan tahto.
Hän haluaa, että tuotamme hyvää hedelmää.
Se edellyttää, että vietämme aikaa Jumalan kanssa.
Kuinka monella on vahva luonne?
Et pysty olemaan ystävällinen, jos et vietä aikaa Jumalan kanssa.
Sitä ei tule tapahtumaan.
Sinun on joka päivä anottava Pyhää Henkeä pitämään liha kurissa.
Kuinka moni on taipuvainen laiskotteluun?
Et saa mitään aikaiseksi, ellet vietä aikaa Jumalan kanssa.
Et tee mitään, jos sinua ei huvita.
Voitat tuntemuksesi vain olemalla Jumalan kanssa.
Kuinka moni ei halua ärsyttää ketään? Menet vain mukana.
Sinun pitää viettää aikaa Jumalan kanssa, -
jotta uskallat pitää puolesi.
On vietettävä aikaa Jumalan kanssa, jos haluaa täyttää tarkoituksensa.
Jos sinulla ei ole aikaa Jumalalle, olet totisesti liian kiireinen.
Etsin koneellemme laskeutumispaikan.
Joh. 15:16:ssa Jeesus sanoo: -
"Valitsin teidät, ja tahtoni on, että tuotatte hedelmää."
Jumala valitsi meidät, jotta kantaisimme hedelmää.
Jumala kutsui sinut suhteeseen itsensä kanssa.
Jumala tahtoo, että kannat hyvää hedelmää.
En tarkoita maailmanlaajaa palvelutehtävää -
tai julkista palvelutyötä.
Tarkoitan Pyhän Hengen hedelmää, -
rakkaudessa, ilossa ja rauhassa vaeltamista arjen keskellä, -
ihmisten auttamista ja rohkaisemista, -
hymyilemistä, jatkuvasta valittamisesta luopumista, -
intohimoista elämää ja valon sytyttämistä.
Olen kristitty. Kiitos Herralle!
Ei näin.
Joh. 15:ssä opetetaan, että Jumalan kirkkaus tulee julki, -
kun me kannamme paljon hyvää hedelmää.
Meidän on käytettävä aikaamme oikein.
Ei pidä vain juosta kiireessä päättömästi paikasta toiseen.
Olen elämässäni kärsinyt turhautumisesta ja kiireestä.
Tuntui, etten saanut aikaan sitä, mitä olisin halunnut.
Olen tutkinut aihetta itseni takia.
Siitä syntyi opetus, jonka uskon olevan hyödyksi muillekin.
Tarjoamme opetussarjaa tänään.
Tilaajille lähetämme lahjaksi opetuksen Jumalan aikataulusta.
Nykyään on vallalla "Mulle kaikki nyt heti" -ilmapiiri.
Se voi johtaa liian kiireiseen elämäntapaan.
Opetukset ovat varmasti huviksi ja hyödyksi.
Ota ylös tilaustiedot seuraavasta mainoksesta.
Päätä, ettet ole vain kiireinen vaan että kannat hyvää hedelmää.
Kärsitkö ainaisesta kiireestä?
Työt kasaantuvat, vaikka kuinka ahkeroisit.
Joyce on laatinut opetussarjan, joka auttaa rentoutumaan -
ja asettamaan asiat oikeaan tärkeysjärjestykseen.
Opetuksessa kysytään: "Oletko liian kiireinen?"
Älä tyydy turhautumiseen ja kiireeseen.
Iltaisin olet väsynyt kiireestä, muttet edes muista, mitä teit.
Opetussarja on saatavana nyt.
Tällä viikolla lähetämme tilaajille I'm in a Hurry and God's not -DVD:n
Tilaa englanninkielinen tuote puhelimitse tai verkkokaupasta.
Jumala sanoi: "Hyvät aikeet eivät ole kuuliaisuutta."
"Olemme kuuliaisia, kun teemme, mitä Jumala käskee."
Seuraa tulevaa ohjelmistoa.
Minun piti oppia karsimaan asioita elämästäni.
Kun luin kirjaa, harteiltani putosi tonnien paino.
Kirja opettaa hidastamaan ja nauttimaan tästä hetkestä.
Kirja opettaa yksinkertaistamaan elämää. Joyce tietää, mistä puhuu.
100 Ways to Simplify your Life on Joyce Meyerin uusi kirja.
Englanninkielistä kirjaa voi tilata TV7-verkkokaupasta.
Suomennos: Marianne Tenetz